Legal Document

Category: 41

Text:
4β. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ. Φ. 45257 της 30 Οκτ. /8 Νοεμ.  1954  Περί κανονισμού διοικήσεως και διαχειρίσεως του αυτονόμου οργανισμού εργατικής κατοικίας. Έχοντες υπ’ όψιν: 1)Τας διατάξεις του άρθρ. 4 παρ. 2 εδάφ. α΄ του Ν.Δ. 2963/54 «περί ιδρύσεως αυτονόμου Οργανισμού Εργατικής Κατοικίας». 2)Την υπ’ αριθ. 31/16.10.54 αναφοράν του Αυτονόμου Οργανισμού Εργατικής Κατοικίας, αποφασίζομεν: Εγκρίνομεν τον Κανονισμόν Διοικήσεως και Διαχειρίσεως, της Περιουσίας του Αυτονόμου Οργανισμού Εργατικής Κατοικίας έχοντα ούτω: Άρθρ.1.-Το Διοικ. Συμβούλιον διοικεί τον Οργανισμόν και διαχειρίζεται την περιουσίαν αυτού, καταρτίζει τους υπό της νομοθεσίας αυτού προβλεπομένους κανονισμούς και συγκροτεί τας πάσης φύσεως Επιτροπάς τας αναγκαίας δια την λειτουργίαν του Οργανισμού, εγκρίνει τον ετήσιον Προϋπολογισμόν Εσόδων και Εξόδων αυτού, καθορίζει τα διατιθέμενα εκάστοτε κεφάλαια προς εκπλήρωσιν των σκοπών του Οργανισμού, επιμελούμενον δια την πιστήν εφαρμογήν της υπό των σχετικών διατάξεων προβλεπομένης στεγαστικής συνδρομής, εγκρίνει τον ετήσιον ισολογισμόν και απολογισμόν του Οργανισμού, μεριμνά δια την κανονικήν είσπραξιν των πόρων του Οργανισμού είτε δι’ οργάνων αυτού είτε μέσω άλλων Οργανισμών, μεθ’ ων συμβάλλεται, λαμβάνον παν κατά την κρίσιν του πρόσφορον μέτρον δια την μεθόδευσιν της διαδικασίας εισπράξεως, εγκρίνει τας τακτικάς και εκτάκτους δαπάνας, καταρτίζει τα προγράμματα της παρεχομένης υπό του Οργανισμού στεγαστικής συνδρομής και παρακολουθεί την εκτέλεσιν αυτών εντός των υπό των Κανονισμών διαγραφομένων ορίων, αποφασίζει περί της συνάψεως δανείων, μεριμνά δια την αναγκαστικήν και προς εκπλήρωσίν των σκοπών του Οργανισμού απαλλοτρίωσιν ακινήτου περιουσίας δημοτικής, Νομικών προσώπων Δημοσίου ή Ιδιωτικού Δικαίου, αποφασίζει δια την προς Εργατικούς Οικοδομικούς Συνεταιρισμούς χορήγησιν εντόκων ή ατόκων δανείων εκ των κεφαλαίων του Οργανισμού και μεριμνά δια την κανονικήν εξυπηρέτησιν αυτών, αποφασίζει περί της τοποθετήσεως των κεφαλαίων, εκποιήσεως, υποθηκεύσεως και ενεχυριάσεως των περιουσιακών στοιχείων του Οργανισμού, συμβιβάζεται ή παραιτείται από δικαστικού αγώνος και εν γένει έχει την ανωτέραν κατεύθυνσιν και παρακολούθησιν των υπηρεσιών του Οργανισμού και λαμβάνει και υποδεικνύει μέτρα προς βελτίωσιν και αρτιωτέραν εκπλήρωσιν των σκοπών αυτού. Άρθρ.2.-1.Ο Οργανισμός εκπροσωπείται εξωδίκως και δικαστικώς υπό του Προέδρου του Διοικητικού Συμβουλίου ή τούτου κωλυομένου του Αντιπροέδρου. Ο εις τον Αυτόνομον Οργανισμόν Εργατικής Κατοικίας επιβαλλόμενος όρκος, δίδεται υπό του Προέδρου ή του δι’ αποφάσεως αυτού οριζόμενου Συμβούλου ή ανωτέρου υπαλλήλου του ΟΕΚ. 2.Δύναται ωσαύτως δι’ αποφάσεων του Διοικητικού Συμβουλίου ν’ ανατίθηται η εκπροσώπησις αυτού δι’ ωρισμένας υποθέσεις ως και η ενέργεια ωρισμένων πράξεων εις μέλος του Διοικητικού Συμβουλίου ή εις υπάλληλον του Οργανισμού. 3.Το Διοικητικόν Συμβούλιον δι’ αποφάσεων αυτού δύναται να μεταβιβάζη προς ένα ή πλείονα των μελών αυτού μέρος των αρμοδιοτήτων του προς συστηματικωτέραν παρακολούθησιν του έργου αυτού τηρουμένων των εν τοις ειδικοίς Κανονισμοίς οριζομένων. Άρθρ.3.-Τα έσοδα του Οργανισμού κατατίθενται εις μίαν ή πλείονας των εν Ελλάδι λειτουργουσών ανεγνωρισμένων Τραπεζών κατά τα περί τούτου δι’ αποφάσεως του Διοικητικού Συμβουλίου οριζόμενα, τηρουμένων των περί τούτου γενικών ή ειδικών διατάξεων Νόμων. Άρθρ.4.-Τα μη απαιτούμενα δια τας αμέσους ανάγκας του Οργανισμού έσοδα δύναται αποφάσει του Διοικητικού Συμβουλίου εγκρινομένη παρά του Υπουργού Εργασίας να επενδύωνται: α)Εις ομολογίας δανείων του Ελληνικού Δημοσίου, μετοχάς ή ομολογίας των Τραπεζών Ελλάδος, Αγροτικής, Κτηματικής, Εθνικής Τραπέζης της Ελλάδος και Αθηνών. Οι τίτλοι ούτοι κατατίθενται προς φύλαξιν εις μίαν των Τραπεζών τούτων οριζομένην δι’ αποφάσεων του Διοικητικού Συμβουλίου. β)Εις την αγοράν ή ανοικοδόμησιν ακινήτων προς στέγασιν των υπηρεσιών του Οργανισμού. Άρθρ.5.-1.Η πληρωμή των πάσης φύσεως δαπανών και υποχρεώσεων του Οργανισμού ενεργείται μέσω Τραπεζών δι’ εντολών πληρωμής ή επιταγών κατά τα ειδικώτερον εν τω Κανονισμώ Λογιστικής και Ταμιακής Υπηρεσίας οριζόμενα. 2.Δύναται το Διοικητικόν Συμβούλιον δι’ αποφάσεών του να ορίζη όπως ωρισμέναι πληρωμαί αφορώσαι τρεχούσας δαπάνας του Οργανισμού ενεργώνται δι’ υπαλλήλων υπολόγων οριζομένων δια των αυτών ως άνω αποφάσεων, ότε το απαιτούμενον ποσόν αναλαμβάνεται εκ του παρά Τραπέζη λογαριασμού του Οργανισμού δι’ εντολής πληρωμής επ’ ονόματι υπολόγου τακτοποιούμενο δια συμψηφιστικών δελτίων άμα τη υποβολή των σχετικών δικαιολογητικών. (Αντί της σελ. 68,545) Σελ. 68,545(α) Τεύχος 611-Σελ. 39 458 Οργανισμός Εργατικής Κατοικίας 15.Β.β.4β «Εις ας περιπτώσεις, τη αποφάσει του Δ.Σ. του Ο.Ε.Κ. κρίνεται αναγκαία η κατασκευή οιωνδήποτε τεχνικών εγκαταστάσεων ή άλλων έργων εξυπηρετούντων την λειτουργίαν οικισμού εργατικών κατοικιών και μέχρι της οριστικής παραχωρήσεως τούτων, η δαπάνη εκτελέσεως, λειτουργίας και συντηρήσεως αυτών, εφ’ όσον διαπιστούται (προσωρινή) οικονομική αδυναμία των Δήμων ή λοιπών φορέων, βεβαιουμένη αρμοδίως, καταβάλλεται υπό του Ο.Ε.Κ., χρεουμένου του οικείου φορέως με την αναλογούσαν αυτώ δαπάνην. Ο τρόπος και ο χρόνος της εξοφλήσεως της αναλογούσης δαπάνης των άνω φορέων, καθορίζεται εκάστοτε δι’ αποφάσεως του Δ.Σ. του Ο.Ε.Κ. Ωσαύτως δι’ αποφάσεως του Δ.Σ. του Ο.Ε.Κ., δύναται να προκαταβάλλωνται απ’ ευθείας εις τας κοινωφελείς εταιρίας, Δημ. Επιχείρησιν Ηλεκτρισμού, Υδρεύσεως, Οργανισμού Τηλεπικοινωνιών Ελλάδος και Αποχετεύσεως, επί τη βάσει προϋπολογισθείσης δαπάνης, αι δαπάναι επεκτάσεως των δικτύων των εις τους οικισμούς των ανεγειρομένων εργατικών κατοικιών, επί αποδόσει λογαριασμού». Η εντός « » ως άνω ερμηνευτική διάταξις προσετέθη δια της υπ’ αριθ. 42303/4843 της 29 Σεπτ. /2 Οκτ. 1976 (ΦΕΚ Β΄ 1222) αποφ. Υπ. Εργασίας. Άρθρ.6.-Ο έλεγχος της οικονομικής διαχειρίσεως είναι προληπτικός και απολογιστικός και ενεργείται κατά τα εν άρθρ. 12 του Ν.Δ. 2963/54 οριζόμενα. Άρθρ.7.-Ο παρών κανονισμός δημοσιευθήτω δια της Εφημερίδος της Κυβερνήσεως. «Άρθρ.8.-1.Η εκμίσθωσις των εις τους εργατικούς οικισμούς καταστημάτων του ΟΕΚ διενεργείται κατόπιν αποφάσεως του Δ.Σ. δια πλειοδοτικού διαγωνισμού ενεργουμένου υπό Επιτροπής συνιστωμένης υπό του Δ.Σ. Η σχετική διακήρυξις περιλαμβάνει: α)Τον τρόπον διενεργείας του διαγωνισμού (δι’ ενσφραγίστων προσφορών, προφορικών προσφορών, δι’ ενσφραγίστων προσφορών δια συνεχίσεως και δια προφορικών τοιούτων), β)τον χρόνον ισχύος των προσφορών, γ)λεπτομερή περιγραφήν των υπό εκμίσθωσιν καταστημάτων, δ)το είδος της χρήσεως των μισθίων, ε)την εγγύησιν συμμετοχής, ς)την εγγύησιν ήτις θέλει καταβληθή κατά την υπογραφήν της συμβάσεως μισθώσεως, ως και πάντα έτερον όρον όστις κατά την κρίσιν του Δ.Σ. ήθελε κριθή απαραίτητος δια την κατοχύρωσιν του Ο.Ε.Κ. Περίληψις της διακηρύξεως δημοσιεύεται άπαξ δια μιας ή δύο ημερησίων εφημερίδων εκδιδομένων εν τη πόλει ένθα τα προς εκμίσθωσιν καταστήματα. Σελ. 68,546(α) Τεύχος 611-Σελ. 40 2.Περί του διενεργηθέντος διαγωνισμού η Επιτροπή συντάσσει σχετικόν πρακτικόν, όπερ υποβάλλει εις το Δ.Σ. μετά της γνώμης αυτής περί κατακυρώσεως ή μη των αποτελεσμάτων του διαγωνισμού υπ’ αυτού. 3.Εν περιπτώσει καθ’ ην ο διαγωνισμός ήθελεν αποβή άκαρπος εν όλω ή εν μέρει ή το αποτέλεσμα του διαγωνισμού ήθελε κριθή παρά του Δ.Σ. να προβαίνη εις την εκμίσθωσιν καταστημάτων δι’ απ’ ευθείας συμφωνίας, εφ’ όσον κρίνει ότι το δια του τρόπου τοιούτου επιτυγχανόμενον μίσθωμα είναι συμφέρον δια τον Οργανισμόν εν σχέσει προς τας κρατούσας μισθωτικάς συνθήκας, εν τω οικισμώ ένθα το κατάστημα και το είδος της χρήσεως των μισθίων καταστημάτων. 4.Εφ’ όσον τα προς εκμίσθωσιν καταστήματα εν τη αυτή πόλει είναι ολιγώτερα των πέντε, δύναται το Δ.Σ. προς αποφυγήν των δαπανών διενεργείας του διαγωνισμού να προβαίνη εις απ’ ευθείας εκμίσθωσιν τούτων, ότε έχουν εφαρμογήν αι διατάξεις του προηγουμένου εδαφίου. 5.Εις τας περιπτώσεις των προηγουμένων 3 και 4 παραγράφων λαμβάνεται μέριμνα δια την κατά το δυνατόν ευρυτέραν γνωστοποίησιν της ανακοινώσεως περί προσκλήσεως των ενδιαφερομένων προς υποβολήν αιτήσεων, δι’ αναρτήσεως αυτής και εις τον εργατικόν οικισμόν, το οικείον Εργατικόν Κέντρον κλπ. Αι ούτω υποβαλλόμεναι αιτήσεις κρίνονται απ’ ευθείας υπό του Δ.Σ. ή κατόπιν αποφάσεως αυτού δύνανται να τεθώσιν υπό την κρίσιν της Επιτροπής, περί ης ανωτέρω, ήτις συντάσσουσα σχετικόν πρακτικόν υποβάλλει ταύτας εις το Δ.Σ. μετά της γνώμης της. 6.Ληγούσης της συμβάσεως μισθώσεως καταστήματός τινος, δύναται το Δ.Σ. επί τη αιτήσει του ενδιαφερομένου να προβαίνη εις την ανανέωσιν ταύτης δια χρόνον υπ’ αυτού καθοριζόμενον εφ’ όσον κρίνει ότι οι όροι της ληγούσης μισθώσεως κρίνονται ως συμφέροντες δια τον Οργανισμόν». Το άρθρ. 8 προσετέθη δια της υπ’ αριθ. 62678/5890 της 31 Αυγ. /11 Σεπτ. 1962 αποφ. Υπ. Εργασίας (ΦΕΚ Β΄ 322). 459 15.Β.β.4β Οργανισμός Εργατικής Κατοικίας